
KLASA:
400-01/26-01/01
URBROJ:
2140-20-01-26-5
Lobor,

30.03.2026. godine

Na temelju članka 76. Zakona o sportu („NN“ 71/06, 150/08, 124/10, 124/11, 86/12 , 94/13, 85/15, 19/16, 98/19, 47/20 i 77/20), te članka 48. Statuta Općine Lobor („Službeni glasnik Krapinsko-zagorske županije broj 07/13, 11/18, 06/20 i 11/21), Općinsko vijeće Općine Lobor na svojoj 7. sjednici održanoj 30.03.2026. godine, donijelo je

I. IZMJENE PROGRAMA 

javnih potreba u sportu Općine Lobor u 2026. godini 
uz I. izmjene i dopune Proračuna Općine Lobor za 2026. godinu
Članak 1.


Ovim Programom  javnih potreba u sportu, a u cilju poticanja sporta, predviđa se sufinanciranje aktivnosti sportskih udruga financijskim sredstvima iz I. izmjena i dopuna Proračuna Općine Lobor za 2026. godinu s projekcijama za 2027. i 2028. godinu.
Članak 2.

Osigurana sredstva u proračunu Općine Lobor za financiranje javnih potreba u sportu općine Lobor za 2026. godinu rasporediti će se prema podnijetim programima sportskih udruga s područja Općine Lobor  (ŠD Lobor, ŠRD Pastrva, ŠD Vihor, AMK Off Road, HPD Pusti Lobor, TK Lobor, MK Grofovi) temeljem prijave na natječaj za udruge.

Članak 3.


Sredstva će se tijekom godine izdvajati iz Proračuna općine Lobor u skladu s dinamikom punjenja Proračuna.

Osigurana i raspoređena sredstva iz članka 2. ovog Programa mogu se tijekom godine izmjenom Proračuna općine Lobor za 2026. godinu mijenjati, ovisno o ostvarenju proračunskih prihoda i ukazanim potrebama.

Članak 4.


O utrošku financijskih sredstava iz ovog Programa, korisnici su obavezni Općinskom vijeću putem Jedinstvenog upravnog odjela podnijeti godišnje izvješće i to najkasnije do kraja ožujka 2026. godine.

Članak 5.

Ovaj program javnih potreba u sportu Općine Lobor primjenjivat će se u 2026. godini, a objavit će se na oglasnoj ploči Općine Lobor i na službenoj web stranici Općine Lobor.                                  

